নারী দিবসে মহিলাদের নিরাপত্তায় বিশেষ পদক্ষেপ কলকাতা পুলিশের

কলকাতা: প্রযুক্তির অবব্যবহারের ফলে শহরে মাথাচাড়া দিয়ে বাড়ছে সাইবার অপরাধ (Cyber Crime)। তার ফাঁদে পড়ে নারীরা বেশি প্রতারিত হন। যা কলকাতা পুলিশের মাথাব্যাথার কারণ। আন্তর্জাতিক নারী দিবসে শহরের মহিলাদের জন্য সাইবার সুরক্ষায় বড় পদক্ষেপ নিল কলকাতা পুলিশ। শনিবার সাংবাদিক সম্মেলনে পুলিশ কমিশনার মনোজ ভার্মা (Manoj Verma) জানান, সাইবার অপরাধকে রুখতে ও মহিলাদের নিরাপত্তায় নয়া পদক্ষেপ নিয়েছে কলকাতা পুলিশ। জয়েন্ট সিপি সাইবার এবং জয়েন্ট লিগাল সাইবার হিসেবে দু’টি নতুন পদ তৈরি করা হচ্ছে। সাইবার জালিয়াতিতে রাশ টানতেই আগামী মন্ত্রিসভার বৈঠকে (Cabinet Meeting) প্রস্তাব রাখতে চলেছে কলকাতা পুলিশ।

পুলিশ কমিশনারের কথায়, গত কয়েক বছরে বেড়েছে সাইবার প্রতারণা। যার জেরে কোটি কোটি টাকা খুইয়েছেন অনেক শহরবাসী। সাইবার নিরাপত্তা আরও জোরদার করতে দুটি নতুন পদ তৈরি করা হয়েছে বলে খবর। এই বিভাগে ডিসির উপর আসছেন যুগ্ম কমিশনার (সাইবার) এবং যুগ্ম কমিশনার (আইন)। খুব দ্রুত এই সিদ্ধান্ত কার্যকর হবে বলে আশা সিপি মনোন ভার্মার। পাশাপাশি নারীদ্বসে সকলকে শুভেচ্ছা জানিয়ে বলেন, নারীদের নিরাপত্তায় নারীরাই এগিয়ে এসেছে। কলকাতা পুলিশে একটা বড় অংশ মহিলা অর্থাৎ পথে নেমে সুরক্ষার দায়িত্ব নিতে পারেন তাঁরাই। একটা নতুন পদক্ষেপ নিচ্ছি। সিসিটিভি ক্যামেরার আওতায় আরও বেশি এলাকা এসেছে। মহিলাদের জন্য ভার্নারেবল স্পট কোথায় আছে সেগুলি চিহ্নিত করা হয়েছে বলে জানান নগরপাল। মনোজ ভার্মার কথায়, ‘‌সাইবার উইং যেটা আছে সেটাকে নানাভাবে ভাগ করা হচ্ছে।

আরও পড়ুন: কসবা কাণ্ডে গ্রেফতার আরও এক লোন এজেন্ট

সাইবার শাখার কাজ আরও বেড়ে চলেছে। সাইবার জালিয়াতিতে বেশিরভাগ শিকার হন মহিলারা। এ প্রসঙ্গে সিপি বলেন, আমরা একটা নতুন পদক্ষেপ নিচ্ছি। সাইবার শাখার কাজ আরও বাড়ছে। জয়েন্ট সিপি (সাইবার) এবং জয়েন্ট সিপি (লিগাল) এই দুটি নতুন পদ তৈরি হচ্ছে। আজ আন্তর্জাতিক নারী দিবসে কলকাতার নারীদের জন্য সাইবার সুরক্ষায় বড় পদক্ষেপ করল কলকাতা পুলিশ।

অন্য খবর দেখুন